8. desember

8. desember er 342. dagur ársins (343. á hlaupári) samkvæmt gregoríska tímatalinu. 23 dagar eru eftir af árinu.

 Atburðir 
 1590 - Gregoríus 14. (Niccolò Sfondrati) var kjörinn páfi.
 1609 - Fyrsti lessalur bókasafnsins Biblioteca Ambrosiana í Mílanó opnaði almenningi.
 1632 - Fréttir af falli Gústafs Adolfs bárust til Svíþjóðar og sex ára dóttir hans Kristín var gerð drottning undir forsjá Axels Oxenstierna.
 1936 - Listaverkabúð var opnuð í Reykjavík og seldi verk eftir marga af þekktustu listamönnum á Íslandi.
 1941 - Helförin: Gasbílar voru fyrst notaðir við aftökur, við Chelmno útrýmingarbúðirnar nálægt Łódź í Póllandi.
 1953 - Dwight D. Eisenhower, forseti Bandaríkjanna, hélt margrómaða ræðu um ágæti kjarnorkunnar (Atoms for peace-ræðan).
 1966 - Gríska ferjan Heraklion sökk í stormi í Eyjahafi, um 200 létust.
 1971 - Undirritað var samkomulag um stjórnmálasamband á milli Íslands og Kína. Ári síðar opnuðu Kínverjar sendiráð í Reykjavík.
 1972 - Sameinuðu þjóðirnar lýstu þennan dag alþjóðlegan dag mannréttinda.
 1974 - Grískir kjósendur höfnuðu því að taka aftur upp konungsveldi.
 1975 - Borgarastyrjöldin í Líbanon: Kristnir og íslamskir herflokkar hertóku hótel og aðrar háar byggingar til að skjóta frá eldflaugum og fallbyssuskotum.
 1976 - Hljómplata Eagles, Hotel California, kom út.
 1980 - John Lennon var skotinn til bana af Mark David Chapman fyrir utan heimili sitt í New York-borg.
 1985 - Samtök um svæðisbundna samvinnu Suður-Asíuríkja voru stofnuð.
 1987 - Stofnuð voru samtökin Ný dögun um sorg og sorgarviðbrögð.
 1987 - Samningur um útrýmingu skammdrægra eldflauga á landi var undirritaður af Ronald Reagan og Mikhaíl Gorbatsjev í Hvíta húsinu í Washington.
 1987 - Fyrsta palestínska uppreisnin gegn hernámi Ísraelshers á Vesturbakkanum og Gasaströndinni hófst.
 1991 - Leiðtogar Rússlands, Hvíta-Rússlands og Úkraínu stofnuðu Samveldi sjálfstæðra ríkja.
 1991 - Rúmenar samþykktu nýja stjórnarskrá í þjóðaratkvæðagreiðslu.
 1994 - Eldsvoðinn í Karamay: 324 létu lífið í eldsvoða í kvikmyndahúsi í Karamay í Kína.
 1995 - Carl Bildt var skipaður sáttasemjari Evrópusambandsins í fyrrum Júgóslavíu.
 1998 - 81 manns voru myrtir í Tadjena-fjöldamorðunum í Alsír.
 2004 - Nathan Gale skaut gítarleikara Pantera, Dimebag Darrell, ásamt fjórum öðrum til bana á tónleikum í Columbus, Ohio.
 2006 - Leikjatölvan Wii kom út í Evrópu.
 2008 - Hópur mótmælenda, Nímenningarnir, freistaði þess að komast á palla Alþingis en voru handtekin og í kjölfarið kærð fyrir árás á Alþingi.
 2009 - Framtakssjóður Íslands var stofnaður.
 2009 - 127 létust og 448 slösuðust í röð hryðjuverkaárása í Bagdad.
 2012 - Loftslagsráðstefna Sameinuðu þjóðanna samþykkti að framlengja gildistíma Kýótóbókunarinnar til ársins 2020.
 2015 - Fagnaðarhátíð miskunnar var sett af Frans páfa.
 2017 - 15 friðargæsluliðar MONUSCO létust í átökum í Austur-Kongó.
 2020 - Nepal og Kína náðu formlegu samkomulagi um hæð Everestfjalls, 8.848,86 metrar.
 2021 – Olaf Scholz tók við embætti kanslara Þýskalands. Angela Merkel lét af embætti eftir sextán ára valdatíð.

 Fædd 
 65 f.Kr. - Hóratíus, rómverskt skáld (d. 8 f.Kr.).
 1542 - María Skotadrottning (d. 1587).
 1626 - Kristín Svíadrottning (d. 1689).
 1708 - Frans 1., keisari Hins heilaga rómverska ríkis (d. 1765).
 1790 - Augustus Meineke, þýskur fornfræðingur (d. 1870).
 1817 - C. E. Frijs, danskur forsætisráðherra (d. 1896).
 1832 - Bjørnstjerne Bjørnson, norskur rithöfundur (d. 1910).
 1861 - Georges Méliès, franskur kvikmyndaleikstjóri (d. 1938).
 1865 - Jean Sibelius, finnskt tónskáld (d. 1957).
 1886 - Diego Rivera, mexikanskur listmalari (d. 1957).
 1900 - Ants Oras, eistneskur rithöfundur (d. 1982).
 1925 - Arnaldo Forlani, ítalskur stjórnmálamaður.
 1925 - Sammy Davis Jr., söngvari og meðlimur hins þekkta "Rat Pack" (d. 1990).
 1927 - Niklas Luhmann, þýskur félagsfræðingur  (d. 1998).
 1928 - Ulric Neisser, bandarískur sálfræðingur.
 1936 - David Carradine, bandarískur leikari (d. 2009).
 1939 - James Galway, irskur flautuleikari.
 1943 - Jim Morrison, söngvari í The Doors (d. 1971).
 1945 - John Banville, írskur rithöfundur.
 1945 - Páll Skúlason, heimspekingur og háskólarektor (d. 2015).
 1946 - Baldur Guðlaugsson, íslenskur hæstaréttarlögmaður.
 1951 - Bill Bryson, bandarískur rithöfundur.
 1953 - Kim Basinger, bandarísk leikkona
 1960 - Sólveig Anspach, íslensk-franskur kvikmyndaleikstjóri (d. 2015).
 1964 - Teri Hatcher, bandarísk leikkona
 1966 - Sinéad O'Connor, írsk söngkona.
 1966 - Les Ferdinand, enskur knattspyrnumaður.
 1974 - Björn Hlynur Haraldsson, íslenskur leikari.
 1982 - Stefán Kristjánsson, íslenskur skákmeistari (d. 2018).
 1982 - Nicki Minaj, trínidadískur rappari.
 1985 - Dwight Howard, bandarískur körfuknattleiksmaður.
 1994 - Raheem Sterling, enskur knattspyrnumaður.
 1996 - Scott McTominay, ensk-skoskur knattspyrnumaður.
 1998 - Maximilian Eggestein, þýskur knattspyrnumaður.

 Dáin 
 1520 - Gottskálk Nikulásson „grimmi“, Hólabiskup.
 1691 - Richard Baxter, enskur guðfræðingur (f. 1615).
 1709 - Thomas Corneille, franskt leikskáld (f. 1625).
 1889 - Páll Jónsson í Viðvík, íslenskur prestur (f. 1812).
 1903 - Herbert Spencer, enskur félagsfræðingur (f. 1820).
 1907 - Óskar 2. Svíakonungur (f. 1829).
 1928 - Magnús Kristjánsson, íslenskur stjórnmálamaður (f. 1862).
 1956 - Arreboe Clausen, íslenskur knattspyrnumaður (f. 1892).
 1959 - Jack Binns, breskur loftskeytamaður (f. 1884).
 1978 - Golda Meir, fyrrum forsætisráðherra Ísraels (f. 1898).
 1980 - John Lennon var skotinn fyrir utan Dakota-bygginguna í New York-borg (f. 1940).
 1981 - Ferruccio Parri, ítalskur stjórnmálamaður (f. 1890).
 2004 - Dimebag Darrell, gítarleikari Pantera. 
 2009 - Tavo Burat, ítalskur stjórnmálamaður (f. 1932).
 2016 - John Glenn, bandarískur geimfari og stjórnmálamaður (f. 1921).

Flokkur:Desember